stanford-oval/wikipedia huggingface dataset:
He Ain’t Heavy, He’s My Brother
The Holliesin versio > Taustaa ja äänitys

Kappaleen The Holliesin esitettäväksi valitsi yhtyeen kitaristi Tony Hicks. Lontoolainen musiikkikustantaja Cyril Shane soitti hänelle eri popkappaleita siinä toivossa, että niistä jokin kelpaisi Hicksille. Shane soitti lauluntekijöiden Scottin ja Russellin tekemän äänityksen ”He Ain’t Heavy, He’s My Brotherista”, vaikka olikin sitä mieltä, ettei laulu sopisi yhtyeelle. Hicks kuitenkin vaati sitä Holliesin levytettäväksi. Ennen kuin kappaletta oli ehdotettu Holliesille, oli Joe Cocker hylännyt ehdotuksen sen levyttämisestä. Rumpali Bobby Elliott onkin tunnustanut Hicksin merkityksen sekä laulun valitsemisessa että sen hittipotentiaalin aavistamisessa.
»Tuntui kuin olisi kuunnellut 45"-levyä soitettavan 33"-nopeudella. Laulaja sammalsi kuin olisi ollut humalassa. Mutta siinä (kappaleessa) oli jotain.» 
(Tony Hicks, The Holliesin kitaristi (2006).)
The Hollies teki kappaleeseen joitakin muutoksia ennen levyttämistä, joista tärkein oli tempon lisääminen. Tony Hicksin mukaan ainoa asia, jonka annettiin olla, oli sanoitus.
Yhtyeen jäsenet; rumpali Bobby Elliott, basisti Bernie Calvert sekä pianistivierailija Elton John, jolle maksettiin osuudestaan 12 punnan palkkio, soittivat kappaleen pohjan, jonka päälle solisti Allan Clarke lauloi oman, kehutun raitansa. Tämä siitä huolimatta, että rumpali Elliott on muistellut Clarken kärsineen kipeästä kurkusta äänityksen aikaan. Kappaleessa käytettiin myös John Scottin tekemää orkesterisovitusta.
The Holliesin versio > Taustaa ja äänitys > Kokoonpano

Allan Clarke – laulu
Bernie Calvert – bassokitara
Bobby Elliott – rummut
Tony Hicks – taustalaulu
Terry Sylvester – taustalaulu
Elton John – piano
Jousisektio (sovittanut John Scott)
The Holliesin versio > Julkaisu ja vastaanotto

”He Ain’t Heavy, He’s My Brother” oli The Holliesin toinen singlejulkaisu sen jälkeen, kun Graham Nash oli jättänyt yhtyeen. Kappale ilmestyi 19. syyskuuta 1969, ja se nousi listan sijalle 3 yhtyeen kotimaassa Britanniassa ja ylsi Yhdysvalloissakin top 10:een sijan 7 muodossa. Kymmenen myydyimmän singlen joukkoon laulu ylsi myös muun muassa Länsi-Saksassa, Sveitsissä ja Norjassa. Suurin menestys se oli Singaporessa, missä siitä tuli listaykkönen.
Vuonna 1988 single julkaistiin uudelleen, jolloin se nousi Britannian listaykköseksi kahden viikon ajaksi.
The Holliesin versio > Julkaisu ja vastaanotto > Listasijoitukset > 1969

| Maa | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Singapore | 1. |  |  |  |
|  Malesia | 2. |  |  |  |
|  Etelä-Afrikka | 2. |  |  |  |
|  Israel | 2. |  |  |  |
|  Iso-Britannia | 3. | 15 (top 50) | 4.10.1969 |  |
|  Irlanti | 3. | 10 | 10.10.1969 |  |
|  Ruotsi | 4. |  |  |  |
|  Sveitsi | 5. | 12 (top 10) | 28.10.1969 |  |

|  Tanska | 6. |  |  |  |
|  Yhdysvallat | 7. |  | 1969 |  |
|  Uusi-Seelanti | 7. |  |  |  |
|  Norja | 7. | 5 (top 10) | viikko 46/1969 |  |
|  Länsi-Saksa | 9. | 2 (top 10) | viikko 44/1969 |  |
|  Kanada | 11. |  | 27.12.1969 |  |
|  Alankomaat | 15. | 4 (top 30) | 1.11.1969 |  |
|  Itävalta | 16. | 12 (top 30) | 15.12.1969 |  |
|  Belgia | 18. |  |  |  |
The Holliesin versio > Julkaisu ja vastaanotto > Listasijoitukset > 1988

| Maa | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Iso-Britannia | 1. | 14 (top 100) | 3.9.1988 |  |
|  Irlanti | 2. | 4 | 15.9.1988 |  |
The Holliesin versio > Kappaleet singlellä

A-puoli
He Ain’t Heavy, He’s My Brother – 4.15 (säv. Bob Russell/Bobby Scott)
B-puoli
'Cos You Like to Love Me – 2.44
Muut versiot

The Holliesin lisäksi kappaleen ovat levyttäneet lukuisat muut artistit. Olivia Newton-Johnin esittämänä kappale pääsi Yhdysvaltain Billboard Hot 100 -listan sijalle 30 vuonna 1976. Vuonna 1970 Neil Diamond oli päässyt omalla versiollaan saman listan sijalle 20. Bill Medleyn tulkinta sen sijaan pääsi brittilistalla sijalle 25 syksyllä 1988. Cover-version kappaleesta ovat tehneet myös muun muassa The Osmonds, Roger Whittaker ja Rufus Wainwright.
Kappaletta on käytetty myös muissa yhteyksissä. Holliesin versio oli 1990-luvulla mukana esimerkiksi kanadalaisessa huumeidenvastaisessa filmissä. Bill Medleyn versiota puolestaan käytettiin Sylvester Stallonen tähdittämässä elokuvassa Rambo – taistelija 3 (1988).
Lemon julkaisi kappaleen suomeksi 1970 nimellä ”Ilman ystävää et jää”.
Jean-Yves Le Gall

Jean-Yves Le Gall vuonna 2016.
Jean-Yves Le Gall (s. 1959) on ranskalaisen kantorakettiyhtiön Arianespacen toimitusjohtaja.
Hän valmistui insinööriksi École Supérieure d’Optique -korkeakoulusta vuonna 1981 ja väitteli Paris-Sud University -yliopistosta tekniikasta vuonna 1983.
Hänen ensimmäinen työpaikkansa alkoi vuonna 1981 CNRS:n tähtitieteen laboratoriossa, jossa hän toimi tutkijana Hipparcos- ja ISO-satelliittien kehitystyössä.
Vuonna 1985 Le Gall siirtyi Teollisuusministeriöön, jossa hän sijoittui Avaruustoimistoon. Hän työskenteli avaruusteollisuuden regulaatiokysymysten parissa. Samana vuonna Posti, tietoliikenne ja avaruusministeri kutsui hänet neuvonantajakseen. Tässä tehtävässä hän pääsi poliittiselta tasolta vaikuttamaan sekä CNESin että ESAn avaruusohjelmiin.
Vuonna 1993 hän siirtyi Novespacen toimitusjohtajaksi. Novespace on CNESin omistama yritys. Vuonna 1996 hän nousi CNESin varapääjohtajaksi. Tällöin hän alkoi toimia Ranskan edustajana ESAn neuvostossa.
Vuonna 1998 hänet valittiin pääjohtajaksi ja hallituksen puheenjohtajaksi Starsem-yritykseen, joka markkinoi venäläisiä kantoraketteja länsimaissa.
Vuonna 2001 hän nousi Arianespacen operatiiviseksi johtajaksi (COO) ja vuonna 2002 pääjohtajaksi.
Home (Dream Theaterin kappale)

| ”Home” Dream Theater |
| --- | --- | --- |

Singlen tiedot
 Albumilta: Metropolis Pt. 2: Scenes from a Memory
 Julkaistu: 1999
 Formaatti: CDS
 Tyylilaji: progressiivinen metalli
 Kesto: 05.40
 Levy-yhtiö: EastWest
Dream Theaterin muut singlet
| ”You Not Me” 1997 | ”Home” 1999 | ”Through Her Eyes” 2000 |
Home on Dream Theaterin ensimmäinen single yhtyeen albumilta Metropolis Pt. 2: Scenes from a Memory. Se julkaistiin vuonna 1999 levymerkillä EastWest Records.
Kappaleet

Home – 05.40 (edit)
Home – 13.05 (LP version)
Audio Bio – 00.46
Kokoonpano

James LaBrie – laulu
John Petrucci – kitara
John Myung – basso
Jordan Rudess – koskettimet
Mike Portnoy – rummut
Hjalmar Granfelt

| Hjalmar Granfelt |
| --- | --- |

Suomen oikeusministeri
 Erichin hallitus 28.6.1920–9.4.1921  
Edeltäjä:  Karl Söderholm
Seuraaja:  Heimo Helminen
Henkilötiedot
Syntynyt: 15. marraskuuta 1874 Turku
Kuollut: 25. kesäkuuta 1957 (82 vuotta) Turku
Ammatti:  professori
Puoliso:  Magdalena Lovisa Lavonius (1903–)
Tiedot
Puolue:  RKP
Otto Hjalmar Granfelt (15. marraskuuta 1874 Turku – 25. kesäkuuta 1957 Turku) oli suomalainen professori ja valtiopäivämies, joka toimi myös lyhyen aikaa Suomen oikeusministerinä 1920–1921.
Henkilöhistoria

Granfeltin vanhemmat olivat Turun hovioikeuden varapresidentti Otto Fabian Nimrod Granfelt (1818–1878) ja Fanny Georgina Karolina de Besche. Hän pääsi ylioppilaaksi 1893 (Nya svenska läroverket i Helsingfors) ja suoritti Helsingin yliopistossa oikeustutkinnon 1897 ja ylemmän hallintotutkinnon 1899. Granfelt valmistui molempien oikeuksien kandidaatiksi 1903 sekä molempien oikeuksien lisensiaatiksi ja tohtoriksi 1906. Hän sai varatuomarin arvon 1900.
Granfelt toimi Helsingin yliopiston prosessioikeuden dosenttina 1906–1908, yleisen lainopin ja lainopin ensyklopedian apulaisena 1908–1909 sekä prosessioikeuden professorina 1909–1918 ja 1920–1941. Hän oli aatelissäädyssä sukunsa edustaja valtiopäivillä 1904–1905 ja 1905–1906. Itsenäistymisen jälkeen hän edusti Ruotsalaista kansanpuoluetta ja toimi oikeusministerinä Erichin hallituksessa 1920–1921. Granfelt oli korkeimman oikeuden oikeusneuvoksena 1918–1920 ja Åbo Akademin kanslerina 1942–1957.
Hjalmar Granfelt oli naimisissa 1903–1946 Magdalena Lovisa Lavoniuksen (k. 1946) kanssa.
Teoksia

Alioikeuden ratkaisuja, pöytäkirjoja ja prosessitoimia - Domslut, protokoll och processåtgärder av underrätt ; ruotsin-ja suomenkielillä muodostellut ja selityksillä varustanut O. Hj. Granfelt ; avustanut U. J. Castrén. Lainopillinen Ylioppilastiedekunta, Helsinki 1915
Suomen konkurssioikeus pääpiirteittäin ; suomentanut U. J. Castrén. Tietosanakirja Oy, Helsinki 1918
Yleisen alioikeuden, maanjako-oikeuden ja välimiestuomioistuimen ratkaisuja, pöytäkirjoja ja prosessitoimia - Avgöranden, protokoll och processåtgärder av allmän underrätt, egodelningsrätt och skiljemannadomstol ; suomen- ja ruotsinkielellä muodostellut ja selityksillä varustanut Otto Hjalmar Granfelt ; avustanut U. J. Castrén. 2. olennaisesti muutettu ja täydennetty painos Söderström, Helsinki 1924
Välimiesmenettely ; suom. Onni Heinonkoski. 3. täyd. painos Söderström, Helsinki 1941
Rangaistuksen täytäntöönpano : prosessioikeudellinen esitys yleisessä laissa säädettyjen rangaistusten ja muiden rikollisoikeudellisten seuraamusten täytäntöönpanosta ; suom. W. L. Telkkä. Söderström, Helsingfors 1942
Yleisen rikosoikeuden peruskurssi : luentoja ; suomentanut Olavi Salervo. Söderström, Helsinki 1943
Suomen voimassaolevan vekselioikeuden ja shekkioikeuden oppikirja. Suomen lainopillisen yhdistyksen julkaisusarja 13. Söderström, Helsinki 1946
Aiheesta muualla

Forsström, Johanna – Autio, Veli-Matti: / Granfelt, Otto Hjalmar (1874–1957). Kansallisbiografia-verkkojulkaisu (maksullinen).  12.1.2001. Helsinki:  Suomalaisen Kirjallisuuden Seura.
Hjalmar Granfelt Suomen ministerit. Valtioneuvosto.
| 0 | 1 | 2 |
| --- | --- | --- |
| Edeltäjä: Karl Söderholm | Suomen oikeusministeri 1920−1921 | Seuraaja: Heimo Helminen |
Harmaakoirahai

| Harmaakoirahai |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Luomihaikalat Carcharhiniformes
Heimo::  Koirahait Triakidae
Suku::  Galeorhinus
Laji::  galeus
Kaksiosainen nimi
 Galeorhinus galeus  (Linnaeus, 1758) 
 Harmaahain levinneisyys
Katso myös
   Harmaakoirahai Commonsissa 
Infobox OKNimi-testi OKIUCN-testi OK: 
Harmaakoirahai tai harmaahai (Galeorhinus galeus) on koirahaiden (Triakidae) heimoon kuuluva haikala, joka kasvaa jopa kaksimetriseksi. Sitä tavataan 50–100 metrin syvyydessä mantereiden länsirannikoilla sekä Välimeressä. Se on melko yleinen Tanskan salmissa. Sitä kalastetaan ruoaksi ja urheilukalastuksen takia – harmaahain evästä tehdään haineväkeittoa. Harmaahaita pidetään myös monissa yleisöakvaarioissa.
Ravinto

Harmaahai syö kaikenlaisia eläimiä. Sille kelpaavat esimerkiksi pikkukalat, mustekalat ja raadot.
Aiheesta muualla

Galeorhinus galeus (peilipalvelin) FishBase. Froese, R. & Pauly, D. (toim.). (englanniksi)
Hits! The Very Best of Erasure

| Hits! The Very Best of Erasure Erasure |
| --- | --- | --- |

Kokoelmalevyn tiedot
 Julkaistu: 20. lokakuuta 2003 (UK) 11. marraskuuta 2003 (USA)
 Tuottaja(t): useita
 Tyylilaji: Synthpop
 Kesto: 78.24
 Levy-yhtiö: Mute Records
Erasuren muut julkaisut
| Other People's Songs 2003 | Hits! The Very Best of Erasure 2003 | Nightbird 2005 |
Hits! The Very Best of Erasure on Erasuren järjestyksessään toinen singlekokoelma. Kappalevalinnoista päätellen albumi on suunnattu Erasuren uudelle fanisukupolvelle: kahdestakymmenestä levylle valitusta singlestä kaksitoista löytyy myös yhtyeen edelliseltä Pop! The First 20 Hits -kokoelmalta (1992).
Kokoelma ei sisällä aiemmin julkaisemattomia kappaleita, mutta alun perin debyyttialbumi Wonderlandilta vuonna 1985 singlenä julkaistu "Oh L'Amour" löytyy levyltä Sie Medway-Smithin ja Daniel Millerin remixaamassa muodossa ("August Mix").
Kappalelista

"Oh L'Amour" (Clarke/Bell) – 3.04
"Sometimes" (Clarke/Bell) – 3.39
"Victim of Love" (Remix) (Clarke/Bell) – 3.41
"Ship of Fools" (Clarke/Bell) – 4.00
"Chains of Love" (Clarke/Bell) – 3.43
"A Little Respect" (Clarke/Bell) – 3.27
"Stop!" (Clarke/Bell) – 3.02
"Blue Savannah" (Clarke/Bell) – 4.27
"Chorus" (Clarke/Bell) – 4.26
"Love To Hate You" (Clarke/Bell) – 3.55
"Breath Of Life" (7” Mix) (Clarke/Bell) – 3.54
"Lay All Your Love on Me" (Anderson/Ulvaeus) – 4.46
"Take a Chance on Me" (Anderson/Anderson/Ulvaeus) – 3.47
"Voulez-Vous" (Anderson/Ulvaeus) – 5.31
"Always" (7” Mix) (Clarke/Bell) – 4.00
"Stay With Me" (Clarke/Bell) – 4.42
"In My Arms" (Clarke/Bell) – 3.26
"Freedom" (Clarke/Bell) – 3.09
"Solsbury Hill" (Peter Gabriel) – 4.20
"Oh L'Amour" (August Mix) – 3.08
Albumin listasijoitukset

Iso-Britannia - sija 15.
Saksa - sija 54.
Singlet ja niiden listasijoitukset

| Nimi | UK Singles | Saksan singlelista | US Hot 100 | USA tanssilista |
| --- | --- | --- | --- | --- |
| "Oh L'Amour (August Mix)" | 13 | 59 | - | - |
Jauhopunkki

| Jauhopunkki |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida
Alaluokka::  Punkit Acari
Lahko::  Kääpiöpunkit  Astigmata
Heimo::  Mätäpunkit Acaridae
Suku::  Acarus
Laji::  siro
Kaksiosainen nimi
 Acarus siro  Linnaeus, 1758 
Katso myös
   Jauhopunkki Wikispeciesissä   Jauhopunkki Commonsissa 
Infobox OKNimi-testi OK: 
Jauhopunkki (Acarus siro) on kääpiöpunkkien (Astigmata) lahkoon kuuluva tuholainen. Se on noin 0,3– 0,7 mm pitkä, väriltään vaalea ja karvainen. Jauhopunkki on hidasliikkeinen ja sillä on neljä paria punertavia raajoja. Jauhopunkki elää vilja- ja siemenvarastoissa ja syö muun muassa viljassa, viljatuotteissa, rehuissa ja kuivatuissa hedelmissä kasvavia homesieniä. Jauhopunkin pilaamissa jauhoissa voi olla äitelä maku ja haju ja sellaisen syöminen voi aiheuttaa myrkytysoireita.
Aiheesta muualla

Hyönteismaailma: Jauhopunkki (Acarus siro) (Arkistoitu – Internet Archive) Oy Transmeri Ab
Rentokil: Jauhopunkki (Acarus siro) (Arkistoitu – Internet Archive)
UniProt, Taxonomy: Acarus siro (englanniksi)
Pherobase: Semiochemicals of Acarus siro, the Flour mite (englanniksi)
Centre for Agriculture and Biosciences International (CABI): Acarus siro (flour mite) (englanniksi)
Jalokiviä ja kiikareita

| Jalokiviä ja kiikareita |
| --- | --- |
Aihealue:  kirjallisuus, runous
Kustantaja:  Lyhyttavara
Perustettu:  2023
Päätoimittaja:  Karri Kokko
Kotimaa:  Suomi
Ilmestymistiheys:  neljä kertaa vuodessa
Jalokiviä ja kiikareita (tai Jalokiviä & Kiikareita) on vuodesta 2023 ilmestynyt suomalainen aikakauskirja, jonka sisältönä on kaunokirjallisuus ja etenkin runous. Aikakauskirjan päätoimittajana ja perustajana toimii Karri Kokko. Kustantajana on Lyhyttavara.
Jauhokoisa

| Jauhokoisa |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Perhoset Lepidoptera
Alalahko::  Aitoperhoset Ditrysia
Yläheimo::  Koisaperhosmaiset Pyraloidea
Heimo::  Koisat Pyralidae
Suku::  Ephestia
Laji::  kuehniella
Kaksiosainen nimi
 Ephestia kuehniella  Zeller, 1879 
Katso myös
   Jauhokoisa Wikispeciesissä   Jauhokoisa Commonsissa 
Infobox OKNimi-testi OK: 
Jauhokoisa (Ephestia kuehniella, syn. Anagasta kuehniella) on koisien heimoon kuuluva pikkuperhonen. Se on yleinen viljatuotteita turmeleva tuhohyönteinen. Jauhokoisa lentää öisin ja päivisin se istuu hämärissä ja varjoisissa paikoissa seinillä ja katoissa siivet suljettuina.
Aikuinen jauhokoisa on vaaleanharmaa, tummemman harmaiden juovien kuvioima. Vartalo on noin 12 mm pitkä, siipien kärkiväli 16–20 mm. Toukka kasvaa 2 cm pitkäksi, se on harvakarvainen ja väriltään muuten melkein valkea, mutta pää on musta. Toukka syö jauhoja ja erittää hämähäkin seittiä muistuttavaa rihmaa, joka aiheuttaa jauhojen paakkuuntumista. Aikuinen perhonen ei syö mitään.
Jauhokoisan toukat muistuttavat intianjauhokoisan toukkia; aikuinen on eri värinen.
Aiheesta muualla

Laji.fi: Jauhokoisa (Ephestia kuehniella)
Vieraslajit: Jauhokoisa (Ephestia kuehniella)
Hyonteismaailma.fi - Jauhokoisa (Arkistoitu – Internet Archive) Oy Transmeri Ab
Encyclopedia of Life: Ephestia kuehniella (englanniksi)
Centre for Agriculture and Biosciences International (CABI): Ephestia kuehniella (Mediterranean flour moth) (englanniksi)
Pherobase: Semiochemicals of Ephestia kuehniella, the Mediterranean flour moth (englanniksi)
Huvi Vuorinen

Hugo Huvi Vuorinen (7. tammikuuta 1883 Hollola – 22. helmikuuta 1965 Lahti) oli suomalainen kirjailija ja kääntäjä. Hän käytti nimimerkkejä Ville Valkama, Veikko Vasama, Veikko Rajatie ja H. H. Vuo.
Huvi Vuorisen vanhemmat olivat kiertokoulunopettaja, vakuutustarkastaja Willehard Vuorinen ja Anna Helena Jaakkola. Vuorinen pääsi ylioppilaaksi vuonna 1903 Helsingin Suomalaisesta reaalilyseosta ja hän suoritti filosofian kandidaatin tutkinnon Helsingin yliopistossa 1908. Vuorinen toimi lehtimiehenä, opistonjohtajana, kääntäjänä ja kieltenopettajana.
Teoksia

Vierasta ja omaa kieltä vieretysten : englantilais-suomalainen lukukirja.   Otava 1926
Kissan viikset : 1-näytöksinen komedia, Kansanvallan näytelmistö 19.  Kansanvalta, Helsinki 1931 (nimimerkillä H. H. Vuo)
Käyköön kukin säätynsä mukaisesti : 1-näytöksinen komedia, Kansanvallan näytelmistö 17.  Kansanvalta, Helsinki 1931  (nimimerkillä H. H. Vuo)
Oma opas sosialidemokraattisiin lasten ja varhaisnuorten raittiusosastoihin liittyneille tytöille ja pojille, toimittanut Veikko Vasama.   Sos.-dem. raittiusliitto, Helsinki 1938
Retkeily- ja leirilauluja, toimittanut Veikko Vasama.  Sos.-dem. raittiusliitto, Helsinki 1938
Toiminta on elämää, näytelmä, teoksessa Kolme näytelmää.  Sos.-dem. raittiusliitto, Helsinki 1939 (nimimerkillä Veikko Rajatie)
Valtiollisista lehmäkaupoista ja niiden vastustajista.   Tekijä, Lahti 1943  (Julkaistu Ilkassa 1937: n:ot 77, 79, 81, 84 ja 85)
Kainot ja sievät älkööt vaivautuko : 5-näytöksinen, 6-kuvaelmainen komedia.   Tekijä, Iisalmi 1944
Kauneus voittaa kaikki : 5-näytöksinen, 11-kuvaelmainen komedia.   Tekijä, Iisalmi 1944
Kunnia ennen kaikkea : 5-näytöksinen, 10-kuvaelmainen komedia.   Tekijä, Vaasa 1944
Nuotiotulilla, Leirilaulukokoelma 1.  Työläisnuorisoliitto, Helsinki 1945 (nimimerkillä Veikko Vasama)
Työmaaterrori : yksinäytöksinen satiiri, Tammen näytelmiä 12.   Tammi 1945
Valepuvun vaikutus : yksinäytöksinen historiallinen huvinäytelmä, Tammen näytelmiä 7.   Tammi 1945.
Vika ei ollut viranomaisissa! : 3-näytöksinen, 6-kuvaelmainen, ilkamoinen historiallinen komedia.   Tekijä, Lahti 1951
Jokainen voi parantua ja nuorentua paastoamalla ja käyttämällä muitakin keinoja : kansantajuinen tutkimus ihmisen nuorentumismahdollisuuksista ja -keinoista.   Tekijä, Lahti 1952
Naisten vuoro maksaa : 5-näytöksinen, 7-kuvaelmainen komedia.   Tekijä, Lahti 1952
Pitää olla erikoinen ym., ym., ym. : 5-näytöksinen, 10-kuvaelmainen komedia.   Tekijä, Lahti 1952
Verohuojennus ynnä muuta mukavaa : 5-näytöksinen, 10-kuvaelmainen komedia.   Tekijä, Lahti 1952
Osuusliike Tuki 1904-1954.  Helsinki 1955 (nimimerkillä Veikko Vasama)
Osuusliike Laaja 50 vuotta : 1908-1958.  Jyväskylä 1958 (nimimerkillä Veikko Vasama)
Jämsän osuusliike 50 v. 1909-1959.  1959 (nimimerkillä Veikko Vasama)
Ukkosilman lauluja, runoja.  Tekijä, Lahti 1961
Käännöksiä

J. B. Bury: Ajatuksen vapauden historia.  Otava 1917
Joseph Hocking: Jesuiitta.  Edistysseurojen Kustannus-Osakeyhtiö, Helsinki 1917
Anatole France: Mitä monarkkien mahti mahtaa!   Ars Electa, Helsinki 1918
Heinrich Mann: Alamainen, romaani.   Edistysseurojen Kustannus-Osakeyhtiö, Helsinki 1920
John Galsworthy: Ylimys, romaani.  Otava 1921 (alkuteos The Patrician)
Anatole France: Punainen lilja.   Kansanvalta, Helsinki 1927, 2. kieliasultaan tarkistettu painos Tammi 1944 (alkuteos Le lys rouge)
Anatole France: Paistinkääntäjän pakinoita.  Otava 1928 (alkuteos Les contes de Jacques Tournebroche)
Rakkaus, avioliitto ja sukupuolielämä uudenaikaisen ajattelun valossa esittänyt eräs "Vihityn Mestarin" oppilas.  Suomen teosofisen seuran Majakka-looshi, Lahti 1928
Anatole France: Bergeret’n avioliitto.  Tammi 1945 (alkuteos Le mannequin d’osier)
Madame du Barry : historiallinen elämäkertaromaani : aikakauden alkuperäisten muistelmien mukaisesti esitettynä.  Miete, Tampere 1946
Aiheesta muualla

Huvi Vuorinen : Iirejä ihmettelemässä. Kielensä kadottanutta kansaa katsomassa. Matkamuistelmia I, Helsingin Sanomat Viikkoliite, 11.12.1932, nro 50, s. 1, Kansalliskirjaston digitaaliset aineistot
Huvi Vuorinen : Iirejä ihmettelemässä. Kielensä kadottanutta kansaa katsomassa. Matkamuistelmia II, Helsingin Sanomat Viikkoliite, 18.12.1932, nro 51, s. 3, Kansalliskirjaston digitaaliset aineistot
Jalokotka

| Jalokotka |
| --- | --- |
 Jalokotka Bandipurin kansallispuistossa Intiassa.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Aasianjalokotkat Nisaetus
Laji::  cirrhatus
Kaksiosainen nimi
 Nisaetus cirrhatus  (Gmelin, 1788) 
Alalajit
 Nisaetus cirrhatus (Gmelin, 1788)  Nisaetus cirrhatus andamanensis (Tytler, 1865)  Nisaetus cirrhatus ceylanensis (Gmelin, 1788)  Nisaetus cirrhatus cirrhatus (Gmelin, 1788)  Nisaetus cirrhatus limnaeetus (Horsfield, 1821)  Nisaetus cirrhatus vanheurni (Junge, 1936) 
Katso myös
   Jalokotka Wikispeciesissä   Jalokotka Commonsissa 
Infobox OKNimi-testi OKIUCN-testi OK: 
Jalokotka (Nisaetus cirrhatus) on haukkojen heimoon kuuluva lintu. Se on aiemmin kuulunut sukuun Spizaetus. Sitä tavataan Kaakkois- ja Etelä-Aasiassa Bangladeshssa, Bruneissa, Kambodžassa, Intiassa, Indonesiassa, Laosissa, Malesiassa, Myanmarissa, Nepalissa, Filippiineillä, Singaporessa, Sri Lankassa, Thaimaassa ja Vietnamissa.
Sen elinpiiriä ovat subtrooppiset ja trooppiset kosteat alavat metsät, suot, kuivat savannit ja joet aina 1 500 metrin korkeuteen saakka.
Nimialalaji, Bandipurin kansallispuistossa Intiassa.
Udawalawen kansallispuistossa Sri Lankassa.
John Gould & Henry C. Richterin lintukuva teoksesta Birds of Asia (1861–1866),
Jaroslav Janus

| Jaroslav Janus |
| --- | --- |

Henkilötiedot
Syntynyt: 21. syyskuuta 1989 (ikä 35) Presov, Tšekkoslovakia
Kansalaisuus:   Slovakia
Jääkiekkoilija
Pelipaikka:  maalivahti
Hanska:  vasen
Pituus:  183 cm
Paino:  86 kg
Seura
Seura:  HC Košice
Sarja:  Tipos Extraliga
Pelinumero:  32
Pelaajaura
Pääsarjaura:  2010–
Aik. seurat:  Norfolk Admirals (AHL) Florida Everblades (ECHL) HC Slovan Bratislava (KHL) HC Sparta Praha (ČEL) HC Litvínov (ČEL) HC Bílí Tygři Liberec (ČEL) Fehérvár AV19 (ICE) SaiPa (SML) Rytíři Kladno (ČEL)
NHL-varaus:  162. varaus, 2009 Tampa Bay Lightning
KHL-varaus:  42. varaus, 2009 Lokomotiv Jaroslavl
Jaroslav Janus (s. 21. syyskuuta 1989 Presov, Tšekkoslovakia) on slovakialainen jääkiekkomaalivahti, joka pelaa kotimaansa pääsarja Extraliga-joukkue HC Košicessa.
Janus pelasi vuodet 2007–2012 Pohjois-Amerikassa, ensin OHL-junioriliigan Erie Ottersissa, ja myöhemmin ammattilaisena Tampa Bay Lightningin organisaatiossa. Jääkiekkoväen tietoisuuteen hän nousi alun perin erinomaisilla esityksillään vuoden 2009 nuorten MM-kisoissa, joissa Slovakia yllätti muun muassa Yhdysvallat.
Ensimmäiset aikuisten arvokisat Janusille oli vuoden 2013 MM-kisat, joissa hän oli Slovakian kakkosmaalivahtina, Rastislav Staňan hoitaessa ykkösvahdin virkaa. Janus edusti Slovakiaa myös jääkiekon MM-kilpailuissa vuonna 2017.
Jaroslav III

Jaroslav III Jaroslavitš (ven. Ярослав Ярославович) oli Vladimirin suuriruhtinas vuosina 1263–1271. Hän oli Jaroslav II:n poika ja Aleksanteri Nevskin nuorempi veli.
| 0 | 1 | 2 | 3 |
| --- | --- | --- | --- |
|  | Edeltäjä: Aleksanteri Nevski | Vladimirin suuriruhtinas 1263–1271 | Seuraaja: Vasili Jaroslavitš |